213
|}

Was isch bassiert?

dr Germanechrieg und d Froog vo de Alemanne 
 Im Summer isch Chrieg zwüsche de Röömer und de Germane. Me dänkt, es sigen uf dr Syte vo de Germane d Alemanne gsii.
 Dr römisch Senator und Gschichtschryber Cassius Dio verzelt als Zytgenoss i sym Buech Römische Geschichte, wie deil Forscher dänke, s erschte Mol öpis vo den Alemanne. Es isch e grossi Stammesgruppe, wo e Zämeschluss vo de früenere Stämm vo de Semnone, de Suebe, de Chatte un de Jutunge isch, wo früener e Deil vo den Elbgermane gsii sin. Es git e rächti Kontrovärse zu den erschte gschichtleche Züügniss vo den Alemanne.
 Öpen i dere Zyt isch dr Afang vo de nöie germanische und bsunders de alemannische Chriegszüüg übere römisch Limes. Sid denn mache germanischi Stämm immer wider röiberischi Züüg dur s römische Land am Schwarzwald, und die römische Landgüeter und Dörfer wärden überfallen und usplünderet.
 Dr römisch Kaiser Caracalla chunt sälber über d Alpe id Provinze Räzie und Obergermanie zum dr Kampf vo dr römischen Armee z leite. Bim Chrieg i dr Gägend vom Main chunt’s für d Röömer guet use, und drum het dr Caracalla jetz au dr Eeretitel Germanicus maximus.
 Me verzelt, dr Caracalla heig uf sinere Reis in Norde au s berüempte Heiligtum vom Apollo Grannus i de Vogeese psuecht.
 Am 6. Oktober wird z Rom dr Siig über d Germane – d victoria Germanica – gfyyret.
 Em römische Kaiser, wo Marcus Aurelius Severus Antoninus gheisse het, het schynts bi sim Chrieg nördlech vo den Alpe die germanischi Tracht, e Mantel, wo Caracalla heisst, so guet gfalle, ass er se au z Rom gärn immer wider agleit het; das isch dr Grund, wurum me iim denn dr Name Caracalla  gää het.

und was suscht no bassiert isch 
 Dr Caracalla loot dr Gouvernöör vo dr südgallische Provinz lo tööde.
 Dr Zephyrinus isch Bischof vo Rom.
 Dr griechisch Filosoof, Sproochforscher und Lexikograaf Cassius Longinus chunt uf d Wält.
 Z China isch Chrieg.
 Dr Cao Cao wird König vom chinesische Rych Wei.
 Z Rom goot dr Bou vom riisige Caracalla-Baad wyter.
 Im Partherrych isch Chrieg. Dr Artabanos dr Vierti wird König vo de Parther.

Weblink

Fuessnoote